stanford-oval/wikipedia huggingface dataset:
Toyota TF101

| Toyota TF101 |
| --- | --- |

Talli:   Toyota
Suunnittelija(t):   André de Cortanze
Kuljettajat:   Mika Salo  Allan McNish
Teknisiä tietoja
Renkaat:  M Michelin
Polttoaine:  Esso
Runko:  Hiilikuitumonokokki
Moottori:  Toyota RVX01 3,0 l 90° V10
Voimansiirto:  Toyota 6-vaihteinen puoliautomaattinen pituusuuntainen vaihdelaatikko
Kilpailuhistoria
Debyytti:  Ei kilpailukäytössä
Kilpailuja:  -
Voittoja:  -
Paalupaikkoja:  -
Nopeimpia kierroksia:  -
Palkintosijoja:  -
MM-pisteitä:  -
Valmistajien maailmanmestaruuksia:  -
Kuljettajien maailmanmestaruuksia:  -
Toyota TF101 oli Toyotan Formula 1 -tallin ensimmäinen F1-auto. Autoa käytettiin vuonna 2001, kun talli valmistautui osallistumaan F1-sarjaan kaudella 2002.
Autossa käytettiin Michelinin renkaita. Autoa testasivat Mika Salo ja Allan McNish, jotka myös jatkoivat tallin kuljettajina seuraavana vuonna.
The Legend of Zelda: Oracle of Ages

| The Legend of Zelda: Oracle of Ages |
| --- | --- |

Kehittäjä:  Capcom
Julkaisija:  Nintendo
Jakelija:  Nintendo eShop
Ohjaaja:  Hidemaro Fujibayashi
Tuottaja:  Noritaka Funamizu
Pelisarja:  The Legend of Zelda
Julkaistu:  JP 27. helmikuuta 2001NA 14. toukokuuta 2001EU 5. lokakuuta 2001
Lajityyppi:  toimintaseikkailupeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo ELSPA: 3+ OFLC: G8+
Alusta:  Game Boy Color
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
The Legend of Zelda: Oracle of Ages on Capcomin kehittämä ja Nintendon julkaisema toimintaseikkailupeli. Peli on julkaistu vuonna 2001 Game Boy Colorille.
Pelin kehitti Capcomille työskentelevä Flagship. Oracle of Ages julkaistiin yhdessä The Legend of Zelda: Oracle of Seasons -pelin kanssa. Pelit ovat itsenäisiä kokonaisuuksia, mutta niiden pelaaminen rinnakkain avaa lukittuja ominaisuuksia ja syventää tarinaa.
Pelaaminen

Oracle of Ages on yläviistosta kuvattu toimintaseikkailupeli, jossa Link seikkailee Labyrinnan maassa taistellen hirviöitä vastaan ja selvittäen monia tehtäviä. Pelin maailma on tutkittava kahteen eri kertaan, nykyhetkessä ja menneisyydessä. Link voi käyttää useita muista peleistä tuttuja esineitä, joista kerrallaan voi olla kaksi käytössä. Miekan voi halutessaan jättää valitsematta.
Peli ei sijoitu muista Zeldoista tuttuun Hyrulen kuningaskuntaan, vaan kaukana sijaitsevaan Labyrinnaan. Labyrinnasta löytyy Lynnan kaupunki (menneisyydessä Lynnan kylä), Symmetryn kylä ja Zoran kylä; hautausmaa; Deku-metsä ja muita metsiä; Myrskyjen meri, Zoran meri ja Meri, jolta ei ole paluuta; kahdeksan luolastoa sekä Musta torni, jossa Veranin hallitsema Kuningatar Ambi pitää valtaa. Zoran kylässä elää Zora-rotuun kuuluvia, ystävällisiä olentoja. Ocarina of Timestä tutut Zorien kuningas ja Jabu-Jabu ovat paikalla. Deku-metsässä elää Suuri Maku-puu, joka muistuttaa suuresti Ocarina of Timen Suurta Deku-puuta.
Aikaharppu on tärkeä esine pelin voittamiseksi, sillä sen avulla Link voi siirtyä nykyhetkestä menneisyyteen ja takaisin. Miekka, voimahanskat, bumerangi, kilpi ja räpylät ovat tuttuja esineitä muista Zelda-peleistä. Puisen miekan voi vaihtaa Aatelismiekaksi ja miekan voimaa voi parantaa sormuksilla. Link voi kantaa pommien lisäksi mukanaan erilaisia siemeniä, joilla on vaihtelevia ominaisuuksia tulen sytyttämisestä kaukosiirtymiseen. Pelissä on monista Zelda-peleistä tuttu vaihtokauppaketju. Kolmentoista esineen toimittamisesta oikeille omistajilleen Link saa palkinnoksi voimakkaamman miekan.
Oracle of Ages sisältää joukon enemmän ja vähemmän sattumanvaraisia sormuksia, joita voi löytää monista paikoista ympäri Labrynnaa. Sormuksilla on ominaisuuksia, jotka vaikuttavat Linkin taitoihin esimerkiksi parantamalla hyökkäysvoimaa tai antamalla lisää kestävyyttä. Ennen käyttöä Linkin pitää käydä tunnistuttamassa sormukset Lynnan kaupungin sormussepällä. Pelaamalla Oracle of Seasonsista saaduilla salasanoilla sormuksia voi löytää enemmän ja niitä voi myös siirtää pelien välillä.
Tarina

Tarina alkaa Triforcen temppelistä, jossa Link kuulee Triforcen kutsuvan häntä. Link lähestyy pyhäinjäännöstä ja hänen ympärilleen ilmestyy outo pyörre. Pyörre vie Linkin tuntemattomaan maahan, metsän keskelle. Samoillessaan hetken ympäristöään Link kuulee avunhuutoja ja löytää naisen, joka on kolmen octorokin ahdistelemana. Linkin rynnätessä paikalle hirviöt pakenevat ja nainen esittäytyy Impaksi, Prinsessa Zeldan palvelijaksi. Impa etsii Nayru-nimistä laulajatarta ja pyytää Linkiä auttamaan etsinnässä.
Impan ja Linkin tie vie kohti kiveä, joka sulkee tien syvemmälle metsään. Kivessä on Triforcen symboli ja Impa kertoo sen toimivan sinettinä, jonka vain Triforcen merkkiä kädessään kantava sankari voi murtaa. Link pystyy työntämään kiven pois tieltä ja matka jatkuu. Etsijät löytävät pian Nayrun, joka laulaa metsän eläimille. Samassa Impa lyyhistyy maahan ja Veran, Varjojen velhotar astuu hänestä ulos. Veran kiittää Linkiä Triforcen sinetin murtamisesta ja kertoo myös etsineensä Nayrua, sillä Nayru on laulajanuransa ohella Ajan oraakkeli.
Veran katoaa näkyvistä ja ottaa Nayrun ruumiin haltuunsa. Veranin ääni kertoo, miten hän pystyy nyt liikkumaan ajassa mielensä mukaan. Hän aikoo aloittaa varjojen aikakauden Labyrinnan maassa. Veranin hallitsema Nayru katoaa maagiseen porttiin. Impa havahtuu ja pyytää Linkiä kiiruhtamaan Suuren Maku-puun luokse. Matkalla Link huomaa, miten ihmiset alkavat haihtua ilmaan tai muuttua kiveksi. Maku-puulta Link saa tehtävän etsiä kahdeksan ajan olemusta, jotka sijaitsevat kahdeksassa luolastossa. Suoriutuakseen tehtävästä Linkin on matkustettava ajassa ja tavattava Nayrun liittolaisia.
Yhteydet Oracle of Seasons -peliin

Voittamalla Oracle of Ages pelaajalle annetaan salasana, jonka voi syöttää Oracle of Seasonsiin ja päinvastoin. Salasana avaa lukittuja ominaisuuksia, kuten antaa ei-pelaajahahmoille tietoja Linkin vaiheista toisessa pelissä, siirtää osan hankituista esineistä toiseen peliin ja muuttaa luolastoja. Pelatessaan salasanalla Linkin tietoon tulee uusia salasanoja, jotka voi palauttaa toiseen peliin saaden palkinnoksi uusia esineitä. Peleistä löytyy näin myös uusia seikkailuja, joissa esiintyvät Prinsessa Zelda ja Ganon.
Vastaanotto

Pelillä on Gamerankings-sivustolla 92.20% pisteet.
Gamespot antoi arvostelussaan pelille arvosanaksi 9.2/10.
Aiheesta muualla

The Legend of Zelda: Oracle of Ages MobyGamesissa (englanniksi)
Oracle of Agesin virallinen kotisivu (Arkistoitu – Internet Archive)
The Legend of Zelda -pelisarja
| --- | --- |
Pääsarjan pelit::   The Legend of Zelda  The Adventure of Link  A Link to the Past  Link’s Awakening  Ocarina of Time  Majora’s Mask  Oracle of Ages  Oracle of Seasons  Four Swords  The Wind Waker  Four Swords Adventures  The Minish Cap  Twilight Princess  Phantom Hourglass  Spirit Tracks  Skyward Sword  A Link Between Worlds  Tri Force Heroes  Breath of the Wild  Tears of the Kingdom 
Spinoff-pelit::   Zelda LCD -pelit  Freshly-Picked Tingle’s Rosy Rupeeland  Link's Crossbow Training  Ripening Tingle’s Balloon Trip of Love  Hyrule Warriors 
Uudelleenjulkaisut::   BS Zelda  BS Zelda: Kodai no Sekiban  A Link to the Past/Four Swords  Ocarina of Time Master Quest  Ocarina of Time 3D  The Wind Waker HD  Majora's Mask 3D  Twilight Princess HD 
CD-i-pelit::   Link: The Faces of Evil  Zelda: The Wand of Gamelon  Zelda’s Adventure 
Kokoelmat::   Collector’s Edition 
Julkaisemattomat::   The Triforce Trilogy  Mystical Seed of Courage 
Universumi::   Hahmot Link  Prinsessa Zelda  Ganon  Midna  Tingle  Hyrule 
Lynnan kaupungissa ihmiset katoilevat tai muuttuvat kiveksi.
Link kuuntelee Nayrun laulua.
Tohmajärven kunnallistalo

Tohmajärven maamerkki Kunnallistalo.
Tohmajärven kunnallistalo on Tohmajärven kuntakeskuksessa. Se on siirretty paikalleen 1920-luvulla Kaurilan kylästä. Sitä on sittemmin laajennettu ja muutettu useita kertoja.
Kunnallistalon alla on luola, joka on syntynyt jääkauden loppuvaiheessa noin 11 000 vuotta sitten. Sitä on tutkinut ensimmäisen kerran 1930-luvulla arkeologi Jouko Voionmaa, joka arvioi silloin onkalon luonnon tekemäksi. Luola on noin 8 metriä pitkä ja 1,5 m korkea.
Titusville (Florida)

| Titusville |
| --- | --- |
 Brevardin piirikunnan vanha oikeustalo.

 Koordinaatit: 28°35′28″N, 80°49′12″W 
Valtio:  Yhdysvallat
Osavaltio:  Florida
Piirikunta:  Brevard
Hallinto:  
 – Pormestari:  Walt Johnson
Pinta-ala:  
 – Kokonaispinta-ala:  76,07 km²
Korkeus:  3 m
Väkiluku (2019):  46 580
 – Väestötiheys:  612,3 as./km²
Aikavyöhyke:  UTC-5 (kesäaika UTC-4)
Lempinimi::  Miracle City
Motto::  Gateway To Nature and Space
Infobox OKVirheellinen NIMI-arvo: 
Titusville on kaupunki Brevardin piirikunnassa Floridan osavaltiossa Yhdysvalloissa. Kaupungin väkiluku oli vuoden 2019 arvion mukaan 46 580. Vuosina 2010–2019 kaupungin väkiluku kasvoi 6,8 prosenttia. Kennedyn avaruuskeskus sijaitsee Titusvillen lähellä olevalla Merrittin saarella.
Kuvia kaupungista

Titusvillen liikekeskusta.
Episkopaalinen kirkko.
Emma Parrishin teatteri.
Astronaut Walk of Fame -museo.
Aiheesta muualla

Kuvia tai muita tiedostoja aiheesta Titusville (Florida) Wikimedia Commonsissa
Teräskypärä malli 1916

Teräskypärä malli 1916 naamiointimaalattuna.
Stirnpanzer-lisäpanssarilevyllä varustettu M1916-teräskypärä.
Teräskypärä malli 1916/18:n ja M35-kypärän eroja havainnollistava kuva.
Teräskypärä malli 1916 (saks. Stahlschutzhelm, Modell 1916) on saksalainen ensimmäisen maailmansodan kolmantena sotavuotena käyttöön otettu kypärämalli, jossa teräskypärä ulottuu melko alas niskaan ja myös sivulta kaulan ympärille.
Syy laajasti suojaavan raskaan teräskypärän käyttöönotolle oli se, että ensimmäisen maailmansodan juuttuessa asemasodaksi 1916–1917 suuri osa haavoittumisista ja kaatumisista aiheutui luotien sijaan tykistön epäsuoran tulen kranaatinsirpaleista.
Kypärän etuosan ”sarvien” pääasiallinen tehtävä on kypärän tuulettaminen niissä olevan reiän kautta. Toinen tehtävä on toimia niiden varaan ripustetun Stirnpanzer-lisäpanssarilevyn kiinnikkeinä. Sen kiinnitys varmistettiin kypärän takaosan ympäri kulkevalla nahkahihnalla. Lisäpanssarointi oli tarkoitettu lähinnä tähystäjille ja konekivääriampujille, mutta sen käyttö jäi hyvin vähäiseksi.
Suomen armeijalle ostettiin vuonna 1919 15 000 kappaletta Ranskan sotasaaliiksi saamia saksalaisia teräskypäriä, ja 1920-luvun aikana niitä hankittiin 80 000 kappaletta lisää.
Teräskypärä malli 1916:n seuraaja Saksassa oli M1935-teräskypärä.
Aiheesta muualla

Wikimedia Commonsissa on kuvia tai muita tiedostoja aiheesta .
Kypärät: saksalainen M/16 (Arkistoitu – Internet Archive)
Stahlhelm 1916 (espanjaksi)
Tuomo Herrala

Tuomo Tapio Herrala (s. 4. helmikuuta 1941 Pihlajavesi) on suomalainen eläköitynyt yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen.
Herralan vanhemmat olivat toimitusjohtaja Niilo Herrala ja Saima Muurinen. Hän avioitui 1964 kirjastovirkailija Pirkko Utin kanssa. Herrala valmistui merkantiksi Helsingin Kauppiaitten Kauppaoppilaitoksen kauppakoulusta 1960 ja merkonomiksi kauppaopistosta 1962. SOK:n liikkeenjohdollisen kenttäkoulutuksen hän suoritti 1963–1965 ja jatkokoulutuksen 1977–1978. Herrala oli Kustavin Osuuskaupan lähetti, liikeapulainen ja somistaja 1954–1960, Parkanon Osuuskaupan varastomies 1961 ja harjoittelija Osuuskauppa Suomenselässä Haapajärvellä 1963–1964 ja SOK:n Kokkolan konttorissa 1964–1965.
Keski-Pohjanmaan Osuuskaupan myymälätarkastaja Kokkolassa Herrala oli 1965–1967 ja henkilöstöpäällikkö 1968–1972, Osuuskauppa Yhtymän markkinointijohtaja Lappeenrannassa 1972–1976, Kuopion Osuuskaupan markkinointijohtaja 1976–1981 ja Osuuskauppa Yhtymän, vuodesta 1984 Etelä-Karjalan Osuuskauppa, toimitusjohtaja 1981–2000. Hän oli myös useiden muiden SOK:laisen osuustoimintaliikkeen omistamien yhtiöiden toimitusjohtaja ja hallituksen jäsen ja hänellä oli työuransa aikana asiantuntija- ja luottamustehtäviä. Kauppaneuvoksen arvonimen Herrala sai 1993.
Transkaukasia (täsmennyssivu)

Transkaukasia voi olla
Taka-Kaukasia, maantieteellinen alue
Transkaukasian federaatio, entinen liittovaltio
Transkaukasian sosialistinen federatiivinen neuvostotasavalta, sosialistinen federatiivinen neuvostotasavalta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Transkaukasia”, voi hakea sivunnimihaulla, laajalla sivunnimihaulla tai tekstihaulla.
Transkaukasian sosialistisen federatiivisen neuvostotasavallan lippu

Transkaukasian sosialistisen federatiivisen neuvostotasavallan lippu
Transkaukasian sosialistisen federatiivisen neuvostotasavallan lippu otettiin käyttöön vuonna 1922 ja poistettiin käytöstä vuonna 1936 kun Transkaukasian SFNT jaettiin Azerbaidžanin, Armenian ja Georgian neuvostotasavaltojen kesken. Lipussa on punaiselle taustalle vasempaan ylänurkkaan sijoitettu punainen tähti jonka sisällä on sirppi ja vasara. Tähden viereen on puoliympyrän muotoon kirjoitettu kyrillisin kirjaimin neuvostotasavallan venäjänkielinen lyhenne ЗСФСР (ZSFSR).
Vuoden 1925 perustuslaissa selvennettiin lipun suhteeksi 1:2.
Titusville (Pennsylvania)

| Titusville |
| --- | --- |
 Titusville
 Koordinaatit: 41°38′0″N, 79°0′40″W 
Valtio:  Yhdysvallat
Osavaltio:  Pennsylvania
Piirikunta:  Crawford
Perustaja:  Jonathan Titus
Hallinto:  
 – Pormestari:  Denny Peden
Pinta-ala:  
 – Maa:  7,51 km²
 – Josta vettä:  0,00 km² 
 – Metropolialue:  7,51 km²
Väkiluku (2018):  5 337
 – Väestötiheys:  686,62 as./km²
 – Kesäaika:  UTC5 [lähde? ]
Aikavyöhyke:  UTC-4
Postinumero:  16354
Suuntanumero(t):  814
 
 http://www.cityoftitusvillepa.gov/ 
Infobox OKVirheellinen NIMI-arvo: 
Titusville vuonna 1896.
Titusville on kaupunki Crawfordin piirikunnassa, Pennsylvaniassa, Yhdysvalloissa. Vuonna 2018 Titusvillen väkiluku oli 5 337. Titusville tunnetaan amerikkalaisen öljyteollisuuden syntymäpaikkana.
Historia

Titusvillen perustajana pidetään vuonna 1772 syntynyttä Jonathan Titusta. Titus nimesi Titusvillen alun perin Edinburgiksi, mutta Titusvillen kasvaessa uudisasukkaat halusivat kutsua kaupunkia nimellä Titusville. Titusville oli alkujaan kylä, mutta myöhemmin Titusvillestä perustettiin kaupunki. Titusville kasvoi hitaasti aina 1850-luvulle asti, kunnes alueelta löydettiin öljyä.
Tulipalo oli Titusvillelle aina suurin huolenaihe öljyn ympärillä. Yksi pahimmista tulipaloista oli 11. kesäkuuta 1880, kun salama iski öljysäiliöön. Tapahtumaa kutsutaan nimellä musta perjantai.
Yksi Titusvillen merkittävimmistä asukkaista oli Franklin S. Tarbell, jonka koti löytyy edelleenkin Titusvillestä.
Aiheesta muualla

Kuvia tai muita tiedostoja aiheesta Titusville (Pennsylvania) Wikimedia Commonsissa
Titusvillen keskustaa.
Transkaspia

Transkaspia on vanha 1800-luvulla Venäjällä syntynyt nimitys jota on käytetty Kaspian meren itäpuolella sijainneista alueista. Transkaspia voi viitata joko nykyiseen Turkmenistaniin tai yleisesti Keski-Aasian alueeseen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Trans-Caspia
The Legend of Zelda: Oracle of Seasons

| The Legend of Zelda: Oracle of Seasons |
| --- | --- |


Kehittäjä:  Flagship
Julkaisija:  Nintendo
Jakelija:  Nintendo eShop
Ohjaaja:  Hidemaro Fujibayashi
Tuottaja:  Noritaka Funamizu
Pelisarja:  The Legend of Zelda
Julkaistu:  JP 27. helmikuuta 2001NA 14. toukokuuta 2001EU 5. lokakuuta 2001
Lajityyppi:  toimintaseikkailu
Pelimuoto:  yksinpeli
Ikäluokitus:  ESRB: E  Virheellinen ESRB-arvo ELSPA: 3+   OFLC: G8+
Alusta:  Game Boy Color
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
The Legend of Zelda: Oracle of Seasons on Capcomin kehittämä ja Nintendon julkaisema toimintaseikkailupeli. Peli on julkaistu vuonna 2001 Game Boy Colorille. Pelin kehitti Capcomille työskentelevä Flagship. Oracle of Seasons julkaistiin yhdessä The Legend of Zelda: Oracle of Ages -pelin kanssa. Pelit ovat itsenäisiä kokonaisuuksia, mutta niiden pelaaminen rinnakkain avaa lukittuja ominaisuuksia ja syventää tarinaa.
Tarina

Tarina alkaa Triforcen temppelistä, jossa Link kuulee Triforcen kutsuvan häntä. Link lähestyy pyhäinjäännöstä, ja hänen ympärilleen ilmestyy outo pyörre. Pyörre vie Linkin tuntemattomaan maahan, pimeän metsän keskelle. Link kuulee musiikkia ja iloisia huudahduksia lähistöltä ja tapaa joukon kierteleviä musikantteja, jotka nuotion ympärille kerääntyneenä katselevat kauniin naisen tanssia. Nainen toivottaa Linkin tervetulleeksi Holodrumin maahan ja pyytää tätä tanssimaan kanssaan.
Kohta taivas peittyy tummiin pilviin ja taivaista kuuluu mahtava ääni. Ääni esittelee itsensä Onoxiksi, Pimeyden kenraaliksi ja kertoo tanssijan, Dinin, olevan Vuodenaikojen oraakkeli. Onox kaappaa Dinin, ja Holodrum vaipuu kaaokseen. Linkin tehtäväksi jää etsiä Vuodenaikojen sauva, joka on piilotettu Subrosian maahan, Vuodenaikojen temppeliin. Sauvalla on voima vaihtaa vuodenaikaa silmänräpäyksessä.
Yhteydet Oracle of Ages -peliin

Oracle of Seasonsin läpi pelanneelle pelaajalle annetaan salasana, jonka voi syöttää Oracle of Agesiin, ja päinvastoin. Salasana avaa lukittuja ominaisuuksia, kuten antaa ei-pelaajahahmoille tietoja Linkin vaiheista toisessa pelissä, siirtää osan hankituista esineistä toiseen peliin ja muuttaa luolastoja. Pelatessaan salasanalla Linkin tietoon tulee uusia salasanoja, jotka voi palauttaa toiseen peliin, jolloin pelaaja palkitaan uusilla esineillä. Pelien todellinen loppu, jossa esiintyvät Prinsessa Zelda ja Ganon, on mahdollista saavuttaa vain näin.
Kehitys

Shigeru Miyamoton mukaan Yoshiki Okamoto halusi työskennellä Zelda-pelien parissa ja julkaista ne nopealla aikataululla. Nintendo ei normaalisti tuota pelejä yhtä nopealla aikataululla ja koska Miyamoto oli kiireinen omien projektien kanssa he antoivat Flagshipille luvan työskennellä pelien parissa.
Vastaanotto

Peli on saanut Nintendo Lifen arvostelussa arvosanaksi 8/10.
Aiheesta muualla

The Legend of Zelda: Oracle of Seasons MobyGamesissa (englanniksi)
Oracle of Seasonsin virallinen sivusto (Arkistoitu – Internet Archive)
The Legend of Zelda -pelisarja
| --- | --- |
Pääsarjan pelit::   The Legend of Zelda  The Adventure of Link  A Link to the Past  Link’s Awakening  Ocarina of Time  Majora’s Mask  Oracle of Ages  Oracle of Seasons  Four Swords  The Wind Waker  Four Swords Adventures  The Minish Cap  Twilight Princess  Phantom Hourglass  Spirit Tracks  Skyward Sword  A Link Between Worlds  Tri Force Heroes  Breath of the Wild  Tears of the Kingdom 
Spinoff-pelit::   Zelda LCD -pelit  Freshly-Picked Tingle’s Rosy Rupeeland  Link's Crossbow Training  Ripening Tingle’s Balloon Trip of Love  Hyrule Warriors 
Uudelleenjulkaisut::   BS Zelda  BS Zelda: Kodai no Sekiban  A Link to the Past/Four Swords  Ocarina of Time Master Quest  Ocarina of Time 3D  The Wind Waker HD  Majora's Mask 3D  Twilight Princess HD 
CD-i-pelit::   Link: The Faces of Evil  Zelda: The Wand of Gamelon  Zelda’s Adventure 
Kokoelmat::   Collector’s Edition 
Julkaisemattomat::   The Triforce Trilogy  Mystical Seed of Courage 
Universumi::   Hahmot Link  Prinsessa Zelda  Ganon  Midna  Tingle  Hyrule
Tollbugata

Katunäkymää huhtikuussa 2022.
Tollbugata on Oslon ydinkeskustassa ruutukaava-alueella sijaitseva katu. Se ulottuu Strandgatalta Øvre Vollgatelle. Nimi viittaa kadun alkupäässä sijaitsevaan entiseen tullirakennukseen. Tollbugata on yksi kaupungin alkuperäisistä kaduista 1620-luvulta, ja alun perin sen nimi oli Waterstræde.
Kuvia

Tollbugata 1: Tollboden, josta katu on saanut nimensä.
Tollbugata 1B: Fred. Olsen & Co. -yhtiön pääkonttori. Risteävä katu on Fred. Olsens gate.
Tollbugata 3: Uusbarokkinen kerrostalo (Harald Olsen, 1900). Nykyisin rakennuksessa toimii kaupunkilähetysseura Kirkens Bymisjon.
Tollbugata 3:n koristeellinen portaali.
Tollbugata 10: Vanhan sotakoulun portti.
Tollbugata 11: liikerakennus (Ove Ekman, 1896)
Aiemmin osoitteessa Tollbugata 14 sijainnut 1660-luvulta peräisin oleva ristikkotalo, joka purettiin vuonna 1915 ja pystytettiin uudelleen Norjan kulttuurihistorialliseen museoon.
Tollbugata 19: rakennus vuodelta 1687 on toiminut historian saatossa muun muassa asuintalona, kirjakauppana sekä ravintolana.
Tollbugata 20: Entinen Centralbanken for Norgen pääkonttori (Waldemar Hansteen, 1905)
Tollbugata 30: 1900-luvun vaihteessa rakennetun talon seinään on siirretty paikalla aiemmin sijainneen talon seinästä ankkurit, jotka muodostavat lauseen "God wære 1689 med os".
Aiheesta muualla

Kuvia tai muita tiedostoja aiheesta Tollbugata Wikimedia Commonsissa
Toyota T100

| Toyota T100 |
| --- | --- |
 Toyota T100 S35 Marylandin osavaltiossa, Yhdysvalloissa.
Valmistustiedot
Valmistusmaa:   Yhdysvallat  Japani
Valmistaja:  Toyota Motor Corporation Hino Motors
Valmistusvuodet:  1992–1998
Korimalli:  lava-auto
Seuraaja:  Toyota Tundra
Teknisesti samankaltaisia:  Toyota Hilux Toyota Land Cruiser Prado Toyota 4Runner Toyota Tundra Toyota Tacoma
Vetotapa:  takaveto neliveto
Toyota T100 on Toyota Motor Corporationin valmistama lava-auto. Autoa valmistettiin Tokyossa, Japanissa ja Toyota Motor Manufacturing Indiana -tehtaalla, Indianan osavaltiossa, Yhdysvalloista.
Aiheesta muualla

Kuvia tai muita tiedostoja aiheesta Toyota T100 Wikimedia Commonsissa
Toyota Raum

Toisen sukupolven Toyota Raum
Toyota Raum on Japanin markkinoilla myytävä pieni tila-auto. Ensimmäinen sukupolvi tuli markkinoille vuonna 1997, ja toinen sukupolvi vuonna 2003. Autossa on takana liukuovet, ja niiden ja etuovien välillä ei ole minkäänlaista pilaria. Raumia on saatavana sekä etu- että nelivetoisena. Sitä ei ole koskaan myyty Japanin ulkopuolella virallisesti. 
Raumin voimanlähteenä toimii 1.5-litrainen DOHC-moottori yhdistettynä automaattivaihteistoon. Auton mallinimi tulee saksan kielen tilaa tarkoittavasta sanasta Raum.
Raumin sisäänpääsyä helpottava oviratkaisu
Ensimmäisen sukupolven Raum
Aiheesta muualla

Kuvia tai muita tiedostoja aiheesta Toyota Raum Wikimedia Commonsissa
Torigny-les-Villes

| Torigny-les-Villes |
| --- | --- |
 Château des Matignon
 Torigny-les-Villes
 Koordinaatit: 49°02′08″N, 0°58′46″W 
Valtio:  Ranska
Alue:  Normandia
Departementti:  Manche
Arrondissementti:  Saint-Lô
Väkiluku (2015):  4 339
Infobox OKVirheellinen NIMI-arvo: 
Torigny-les-Villes on kunta Ranskassa Manchen departementissa Normandian alueella. Se perustettiin 1. tammikuuta 2016 jolloin neljä kuntaa Brectouville, Giéville, Guilberville ja Torigni-sur-Vire yhdistyivät uudeksi kunnaksi. Uuden kunnan keskuspaikka on Torigni-sur-Vire.
Nähtävyyksiä

Torigni-sur-Viressä oleva 1500-luvulta peräisin oleva linna Château des Matignon on alueen tärkein nähtävyys. Nykyään linna toimii kaupungintalona ja siellä on myös Torigni-sur-Viressä syntyneelle kuvanveistäjälle Arthur Le Ducille omistettu museo.
Brectouville
Giéville
Guilberville
Aiheesta muualla

Kuvia tai muita tiedostoja aiheesta Torigny-les-Villes Wikimedia Commonsissa
Tuukka Etula

Tuukka Etula (s. 4. kesäkuuta 2001 Alajärvi) on suomalainen pesäpalloilja. Etula edustaa Superpesiksessä pelaavia Alajärven Ankkureita. Alajärven Ankkurit on myös Etulan kasvattajaseura. Hän pelaa sisäpelissä kotiuttajana ja ulkokentällä kolmoskopparina. Etula on pelannut kolme Superpesiksen runkosarjan ottelua. Näissä otteluissa hän on lyönyt kaksi tavallista juoksua, tuonut yhden juoksun ja kerännyt viisi kärkilyöntipistettä.